=== Bydannelsen ===
Området udenfor lejren og Folkekuren var næsten uden bebyggelse frem til slutningen af 1920'erne. Det første hus blev opført i 1927, og i de følgende årtier voksede en villaby op langs østsiden af Egeskovvej over for Folkekuren, primært bygget og beboet af kuranstaltens medarbejdere. Hertil kom en række forretninger og andre virksomheder til servicering af beboerne. I slutningen af 1960'erne og begyndelsen af 1970'erne opstod bebyggelsen ved Brinken, Slugten og den vestlige del af Teglgårdsvej. Grundejerforeningen Nonbo-Bækkelund-Hald Ege blev stiftet 2. maj 1961 og er Hald Eges ældste grundejerforening.<ref>[http://www.haldege.dk/arkive/grundejer/2014/vedt%C3%A6gter.pdf Grundejerforeningen Nonbo-Bækkelund-Hald Ege: Vedtægter]{{Dødt link|date=april 2023 |bot=InternetArchiveBot |fix-attempted=yes }}</ref>
Naturbeskyttelse